У мінулую суботу ў Шарашэве адбылася падзея, якая мае непасрэднае дачыненне да 50-гадовай мінуўшчыны. Там, у далёкім 1968 годзе, камсамольскія актывісты заклалі “капсулу часу” са зваротам да камсамольцаў ХХІ стагоддзя. Мноства шарашэўцаў, а таксама гасцей з райцэнтра сабралася на пляцоўцы ля цэнтра культуры і вольнага часу, дзе і была закладзена капсула, каб асабіста пачуць зварот з мінулага. На пачатку ўрачыстасці прывітальныя словы прысутным адрасавалі старшыня Шарашэўскага сельвыканкама Д. У. Чайкоўскі, а таксама сведкі закладкі паслання Я. Б. Фасевіч і У. М. Граб. Людзі з цікавасцю слухалі выступоўцаў. Нехта ўспамінаў сваю маладосць і нават змахваў слёзы з вачэй, іншыя чакалі магчымасці дакрануцца да далёкай гісторыі. Дастаць “капсулу часу” аказалася не так проста: рабочыя патрацілі